Κανονισμός (ΕΚ) αριθ. 1639/2000 της Επιτροπής

της 25ης Ιουλίου 2000

σχετικά με την τροποποίηση του παραρτήματος Ι του κανονισμού (ΕΚ) αριθ. 2636/1999 όσον αφορά την κοινοποίηση στοιχείων στον τομέα του ακατέργαστου καπνού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα του ακατέργαστου καπνού(1), όπως τροποποιήθηκε τελευταία από τον κανονισμό (ΕΚ) αριθ. 1336/2000(2), και ιδίως το άρθρο 21,

Εκτιμώντας τα ακόλουθα:

(1) Το παράρτημα Ι του κανονισμού (ΕΚ) αριθ. 2636/1999 της Επιτροπής, της 14ης Δεκεμβρίου 1999, όσον αφορά την κοινοποίηση στοιχείων στον τομέα του ακατέργαστου καπνού αρχής γενομένης από τη συγκομιδή 2000(3) προσδιορίζει τα στοιχεία τα οποία πρέπει να διαβιβάζονται στην Επιτροπή εκ μέρους των κρατών μελών, το αργότερο στις 31 Ιουλίου του έτους της σχετικής συγκομιδής. Μεταξύ των στοιχείων αυτών πρέπει να κοινοποιείται, σύμφωνα με το σημείο 1.2 του εν λόγω παραρτήματος, η ποσότητα του καπνού (σε τόνους) που περιλαμβάνεται στις συμβάσεις οι οποίες ανταποκρίνονται στο ποσοστό υγρασίας το οποίο αναφέρεται στο παράρτημα IV του κανονισμού (ΕΚ) αριθ. 2848/98 της Επιτροπής, της 22ας Δεκεμβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 2075/1992 του Συμβουλίου όσον αφορά το καθεστώς των πριμοδοτήσεων, των ποσοστώσεων παραγωγής και της ειδικής ενίσχυσης που χορηγείται στις ομάδες παραγωγών στον τομέα του ακατέργαστου καπνού(4), όπως τροποποιήθηκε τελευταία από τον κανονισμό (ΕΚ) αριθ. 1249/2000(5).

(2) Το άρθρο 9 παράγραφος 5 του κανονισμού (ΕΚ) αριθ. 2848/98 αναφέρει ότι, κατ' εφαρμογή των διατάξεων που προβλέπονται στο άρθρο 10 παράγραφος 2 του κανονισμού (ΕΟΚ) αριθ. 2075/92, τα συμβαλλόμενα μέρη της σύμβασης καλλιέργειας μπορούν να αυξήσουν, μέσω γραπτής τροποποιητικής σύμβασης, τις ποσότητες που ορίζονται αρχικά στην εν λόγω σύμβαση. Η περίπτωση αυτή μπορεί να παρουσιαστεί βάσει της κοινοτικής νομοθεσίας που ισχύει επί του παρόντος, μετά τις 31 Ιουλίου του έτους της συγκομιδής. Συνεπώς, κρίνεται σκόπιμο να μπορούν τα κράτη μέλη να τροποποιήσουν το σχετικό στοιχείο μέχρι τις 30 Ιουνίου του έτους που έπεται εκείνου της συγκομιδής, ώστε να ληφθούν υπόψη οι ποσότητες ακατέργαστου καπνού που καλύπτονται από τις τροποποιητικές συμβάσεις.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΚ) άριθ. 2636/Ι999 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουλίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 215 της 30.7.1992, σ. 70.

(2) ΕΕ L 154 της 27.6.2000, σ. 2.

(3) ΕΕ L 323 της 15.12.1999, σ. 4.

(4) ΕΕ L 358 της 31.12.1998, σ. 17.

(5) ΕΕ L 142 της 16.6.2000, σ. 3.

ΠΑΡΑΡΤΗΜΑ

"ΠΑΡΑΡΤΗΜΑ I

>PIC FILE= "L_2000187EL.004003.EPS">"